24. januar 2019

**Bekendtgørelse af datoen for afholdelse af Generalforsamling i Hellerup Fægte-Klub 2019:**

**Hellerup Fægte-Klubs Generalforsamling vil finde sted onsdag d. 27. februar 2019 i HFKs lokaler på Strandparksvej 46, 2900 Hellerup, kl. 19:00.**

**Adgangs- og taleret:**

Adgangs- og taleret har alle medlemmer, forældre til aktive medlemmer samt hvem bestyrelsen måtte indbyde, jf. vedtægternes § 7, stk. 4.

**Stemmeret:**

Stemmeret har alle aktive medlemmer, der har været medlem af foreningen i de sidste 3 måneder før generalforsamlingen, og som ikke er i restance med betalinger til klubben. Er medlemmet under 15 år, kan medlemmets stemmeret udøves af en forælder eller værge. Medlemmer af bestyrelsen har ikke stemmeret ved afstemning om godkendelse af årsberetning og årsregnskab. Der kan ikke stemmes ved fuldmagt, jf. vedtægternes § 7, stk. 5.

**Indsendelse af forslag:**

Forslag, som ønskes behandlet på den ordinære generalforsamling, skal være indsendt skriftligt til bestyrelsen senest 14 dage før generalforsamlingens afholdelse jf. vedtægternes §7, stk. 3.

Dagsorden og evt. indkomne forslag offentliggøres i elektronisk form og ved opslag på salen senest 8 dage før generalforsamlingen.

Det reviderede regnskab for 2018 og budgetforslag for 2019 er tilgængeligt ved henvendelse til klubbens kasserer.

Venlig hilsen

Bestyrelsen i Hellerup Fægte-klub